《赵廷俊》
宋代·丘葵

风霆妙流行，日月互出没。鬼神本良能，一气自伸屈。

南方有妖魂，缁衣而血食。因讼默祈呼，桎梏脱顷刻。

逆迪曾靡分，唯事是凶谲。吏有廷俊者，谓此非正直。

宜加以鈇钺，而焚其宫室。予闻而壮之，作诗纪其实。

自从政教弛，刑祸众所怵。凭依以为奸，白日成异物。

廷俊慎旃哉，刚方乃终吉。

作者简介：泉州同安人，字吉甫。早年有志朱子之学，亲炙于吕大圭、洪天锡之门。杜门励学，不求人知。宋亡，居海屿中，因自号钓矶翁。元世祖闻其名，遣御史奉币征聘，不出，赋诗见志。年八十余卒。有《易解义》、《书解义》、《诗解义》、《春秋解义》、《周礼补亡》及诗集。